IL-KTIEB TAL-LEVITIKU Ħarsa ħafifa lejn il-ktieb Il-ktieb tal-Levitiku jispjegalna kif il-Mulej kompla jagħti l-liġijiet u l-istruzzjonijiet lil Mosè. L-isem tal-ktieb għandu x'jaqsam mal-kelma "Levita" li tfisser "persuna mit-tribù ta' Levi". Il-Leviti kellhom ikunu qaddejja speċjali fit-Tinda Mqaddsa, għalhekk il-qassisin kellhom ikunu minn waħda mill-familji li kienu jagħmlu parti mit-tribù ta' Levi. Ħafna mill-ktieb hu ddedikat għar-responsabbiltajiet tal-qassisin u Leviti oħra. Fost oħrajn juri kif kellhom isiru s-sagrifiċċji, x'kellhom ikunu l-offerti lil Alla, u kif isiru l-festi reliġjużi. Insibu wkoll tagħrif dwar x'annimali setgħu jittieklu, xi drappijiet jintużaw għall-ħwejjeġ, u x'għajnuna kellhom jirċievu l-foqra. Il-biċċa l-kbira tal-ktieb titkellem dwar il-liġijiet, imma fih ukoll xi stejjer ta' meta membri tal-poplu jew qassisin, marru kontra r-rieda ta' Alla. Alla malajr ikkastiga lil min naqas mill-ubbidjenza, imma wkoll wiegħed lil dawk li jobduh: "U nitlajja f'nofskom u nkun Alla tagħkom, u intom tkunu l-poplu tiegħi. Jien Alla tagħkom li ħriġtkom mill-art tal-Eġittu, biex ma tkunux ilsiera tagħhom, u kissirt l-irbit tal-madmad tagħkom u mexxejtkom b'raskom merfugħa ( , - )." It-taqsim tal-ktieb Liġijiet dwar offerti u sagrifiċċji ( , — , ) Il-ħatra ta' Aron u wliedu bħala qassisin ( , — , ) Liġijiet dwar l-indafa ritwali ( , — , ) Jum it-Tpattija ( , - ) Liġijiet dwar il-qdusija fil-ħajja u fil-liturġija ( , — , )